RESOLUCIÓN do 25 de febreiro de 2016, da Dirección Xeral de Saúde Pública, pola que se actualiza o Calendario de vacinación infantil do Programa galego de vacinación.
Consellería de Sanidade — III. Outras disposicións — 09/03/2016

Os calendarios de vacinación infantil son unha das medidas de probada efectividade no control das enfermidades transmisibles e a súa sistematización a través dos programas de vacinación supón unha das principais contribucións ao benestar dos cidadáns reducindo a incidencia das enfermidades fronte ás que protexe así como a mortalidade asociada a elas.
Os programas de vacinación deben ser capaces de dar resposta aos cambios que se produzan e permitir a incorporación de novas melloras. Por todo iso, o Programa galego de vacinación traballa permanentemente na percura da mellor protección, a accesibilidade de todos á vacinación e o cumprimento do calendario para todos os nenos galegos.
O Consello Interterritorial do Sistema nacional de saúde, na súa reunión de xullo de 2015, recomendou a introdución da vacina fronte á varicela no calendario común de vacinación infantil. O Programa galego de vacinación, seguindo esas recomendacións, e tras consulta coa Comisión Asesora de Enfermidades Inmunoprevibles de Galicia, considera necesario actualizar o Calendario de vacinación infantil adaptándose así aos acordos do Consello Interterritorial.
De conformidade co disposto no artigo 12 do Decreto 41/2013, do 21 de febreiro, polo que se establece a estrutura orgánica da Consellería de Sanidade e as súas competencias, é responsabilidade da Dirección Xeral de Saúde Pública a planificación, coordinación e a xestión das actividades do Programa galego de vacinación e a difusión de información sobre o programa, así como o desenvolvemento de programas sanitarios e de prevención de problemas de saúde con especial repercusión na Comunidade Autónoma de Galicia. Por todo iso
Primeiro. Actualizar o Calendario de vacinación infantil do Programa galego de vacinación que queda como segue:
Vacinas/idade
0
meses
2
meses
4
meses
6
meses
12
meses
15
meses
18
meses
3
anos
6
anos
12
anos
14
anos
Vacina hepatite B: VHB
VHB
(1ª d.)
VHB
(2ª d.)
VHB
(3ª d.)
Vacina da difteria, tétano e tose ferina de tipo acelular: DTPa
DTPa
(1ª d.)
DTPa
(2ª d.)
DTPa
(3ª d.)
DTPa
(4ª d.)
DTPa
(5ª d.)
Vacina inxectable da polio: IPV
IPV
(1ª d.)
IPV
(2ª d.)
IPV
(3ª d.)
IPV
(4ª d.)
Vacina do haemophilus
influenza tipo b: Hib
Hib
(1ª d.)
Hib
(2ª d.)
Hib
(3ª d.)
Hib
(4ª d.)
Vacina fronte ao
meningococo C
MCC
(1ª d.)
MCC
(2ª d.)
MCC
(3ª d.)
Vacina pneumocócica conxugada
PNC
(1ª d.)
PNC
(2ª d.)
PNC
(3ª d.)
Vacina fronte ao sarampelo, rubéola e parotidite (triple vírica): TV
TV
(1ª d.)
TV
(2ª d.)
Vacina fronte á varicela
VVZ
(1)
VVZ
(2)
VVZ
(3)
Vacina fronte ao virus do papiloma humano: VPH
VPH
(4)
VPH
(5)
Vacina do tétano e da
difteria tipo adulto: Td
Td
1. Nenas/os nacidos a partir do 1 de xaneiro de 2015 a medida que vaian cumprindo 15 meses.
2. Nenas/os nacidos a partir do 1 de xaneiro de 2015 a medida que vaian cumprindo 3 anos.
3. Persoas que refiran non ter pasado a enfermidade nin recibido esta vacina con anterioridade.
4. Unicamente rapazas, 2 doses: 0, 6 meses. Desde o 1 de xaneiro de 2016.
5. Manterase tamén a vacinación aos 14 anos durante 2016 e 2017 para as rapazas que están agora en idades entre 12 e 14 anos, nenas nacidas nos anos 2002 e 2003.
Segundo. A partir do 1 de abril de 2016 a vacinación fronte á varicela formará parte do calendario sistemático de vacinación coa administración de 2 doses: aos 15 meses e aos 3 anos.
Iniciarase a vacinación nos nenos nacidos a partir do 1 de xaneiro de 2015 a medida que vaian cumprindo 15 meses. A segunda dose incorporarase no calendario a medida que estes nenos vaian cumprindo 3 anos.
O Programa galego de vacinación manterá, ademais, a vacinación establecida desde o ano 2005, para os preadolescentes susceptibles aos 12 anos, aqueles que ao chegar a esta idade non pasaron a enfermidade ou non estean previamente vacinados e tamén para as persoas susceptibles, de calquera idade, incluídas nos grupos de poboación con alto risco de padecer a enfermidade ou as súas complicacións.
Santiago de Compostela, 25 de febreiro de 2016